BFN-fietsryer dood toe hy motorfiets trefArgieffoto ŉ Fietsryer is Vrydag in Bloemfontein dood nadat hy ŉ motorfiets getref het. “Ooggetuies voer aan die fietsryer, ŉ man in sy 60’s, het omstreeks 18:20 teen die verkeer in Curieweg gery toe hy die motorfiets getref het,” het Chris Botha, woordvoerder van Netcare 911, in ŉ verklaring gesê. “Altwee mans het op die grond gelê toe paramedici by die toneel opgedaag het. Die fietsryer het kritieke beserings opgedoen en die motorfietsryer is ernstig beseer.” Botha sê paramedici van Netcare het ongeveer 30 minute lank tevergeefs gespook om die fietsryer by te bring. Hy is op die toneel dood verklaar. Die motorfietsryer is na ŉ nabygeleë hospitaal geneem vir verdere behandeling.